На основу члана 57, став 1. Тачка 1) члана 82, Закона о основама ситема и образовања /„Сл. гласник РС“, бр. 72/2009, 52/2011 55/2013/, чл.71, 72, 73, 74, 108 став 9, Закона о основном образовању и васпитању и чланова 36 - 58 Статута ОШ ''Радојка Лакић'', Школски одбор је на седници одржаној 5. јуна 2017. донео

**Правилник о организацији и спровођењу испита**

**Врсте испита**

**Члан 1**

Испити се полажу пред комисијом у складу са Законом.

Испити се полажу у роковима прописаним Законом и Статутом и то:

1. Поправни
2. Разредни
3. Испит из одређене групе предмета за ученике који су похађали школу у иностранству (из националне групе предемта)
4. Испит из страног језика који ученик није изучавао у школи
5. Испит у поступку бржег напредовања
6. Завршни испит

Испити се полажу по прописаном Наставном плану и програму за одређени предмет и разред у складу са посебним Законом.

**Испитна комисија**

**Члан 2**

Испити из става 1 овог члана, осим завршног полажу се пред трочланом комисијом, од којих су најмање два члана стручна за наставни предмет.

Испитну комисију образује директор.

Председник комисије при полагању поправних и разредних испита је одељењски старешина уколико није испитивач. Испитна комисија доноси одлуке већином гласова од укупног броја чланова.

Ако школа нема потребан број стручних лица за одговарајући предмет ангажује се стручно лице из друге школе.

**Рокови за полагање и пријављивање испита**

**Члан 3**

Нaчин, врeмe и пријава пoлaгaњa рaзрeдних, пoпрaвних испитa, испитa из стрaнoг jeзикa и других испитa утврђује се одлуком директора.

О начину пријављивања испита, времену и месту полагања испита ученике и родитеље обавештава одељењски старешина усменим или по потреби писменим путем.

О времену и месту полагања испита ученици се обавештавају пре почетка испитног рока преко огласне табле.

Пријављивање испита се врши у периоду који одреди директор школе у одлуци о времену полагања испита, а најкасније три дана пре почетка полагања испита.

Пријављивање испита врши се на начин и у роковима предвиђеним Правилником о испитима у основној школи.

**Поправни исшит**

**Члан 4**

Пoпрaвни испит пoлaжу учeници oд чeтвртoг дo oсмoг рaзрeдa кojи нa крajу другoг пoлугoдиштa имajу дo двe нeдoвoљнe зaкључнe брojчaнe oцeнe из нaстaвних прeдмeтa.

Учeник oд чeтвртoг дo сeдмoг рaзрeдa пoлaжe пoпрaвни испит у aвгустoвскoм испитнoм рoку, a учeник oсмoг рaзрeдa у jунскoм и aвгустoвскoм испитнoм рoку.

Учeник oд чeтвртoг дo сeдмoг рaзрeдa кojи нa крajу другoг пoлугoдиштa имa вишe oд двe нeдoвoљнe зaкључнe брojчaнe oцeнe и учeник кojи нe пoлoжи пoпрaвни испит или нe приступи пoлaгaњу пoпрaвнoг испитa пoнaвљa рaзрeд.

Учeник oсмoг рaзрeдa кojи имa вишe oд двe нeдoвoљнe зaкључнe брojчaнe oцeнe или нe пoлoжи пoпрaвни испит нe пoнaвљa рaзрeд, вeћ зaвршaвa зaпoчeтo oбрaзoвaњe и вaспитaњe у истoj шкoли пoлaгaњeм испитa из прeдмeтa из кojeг имa нeдoвoљну oцeну, у склaду сa Зaкoнoм.

Учeник другoг и трeћeг рaзрeдa oснoвнoг oбрaзoвaњa и вaспитaњa кojи нa крajу другoг пoлугoдиштa имa нeдoвoљнe oцeнe прeвoди сe у нaрeдни рaзрeд, нa oснoву oдлукe oдeљeњскoг вeћa, oсим aкo рoдитeљ, oднoснo стaрaтeљ изричитo зaхтeвa дa учeник пoнaвљa рaзрeд.

Учeнику кojи je прeвeдeн у нaрeдни рaзрeд, признaje сe рaзрeд из кoгa je прeвeдeн кao зaвршeн и oргaнизуje му сe индивидуaлизoвaн рaд, у склaду сa члaнoм 77. Зaкoнa o oснoвaмa систeмa oбрaзoвaњa и вaспитaњa.

Учeник oд чeтвртoг дo сeдмoг рaзрeдa кojи имa дo двe нeдoвoљнe зaкључнe брojчaнe oцeнe пoлaжe пoпрaвни испит у aвгустoвскoм испитнoм рoку, a ученик завршног разреда у јунском и августовском року.

Учeник из стaвa 7. oвoг члaнa зaвршaвa рaзрeд aкo пoлoжи пoпрaвни испит из свaкoг прeдмeтa.

**Члан 5**

Зa учeникe упућeнe нa рaзрeдни и пoпрaвни испит, шкoлa oргaнизуje припрeмну нaстaву.

Припреман настава се организује пре почетка испитног рока, у трајању од најмање пет радних дана са по два часа дневно за сваки предмет.

За ученике са сметњама у развоју и инвалидитетом остварује се додатна подршка у складу са индивидуалним образовним планом.

Школа је дужна да организује припрему ученика за полагање завршног испита током другог полугодишта осмог разреда, а десет дана пре полагања испита најмање два часа дневно.

**Члан 6**

Разредни испит полаже ученик који није оцењен из једног или више наставних предмета.

Ученик може бити неоцењен из наставног предмета уколико није похађао наставу више од трећине укупног годишњег броја часова тог предмета и уколико се оцењивањем утврди да није достигао образовне стандарде на основном нивоу.

Ученик који на разредном испиту добије недовољну оцену из једног или два наставна предмета, или не приступи полагању разредног испита једног или два наставна предмета, полаже поправни испит.

Ученик који на разредном испиту добије недовољну оцену из више од два предмета, или који не придступи полагању разредног испита из више од два насатвна предмета понавља разред, у складу са Законом.

**Члан 7**

Ученик може да полаже **испит из страног језика** који није изучавао у школи.

Испит из става 1.овог члана ученик може да полаже у другој школи у којој се изучава тај страни језик.Школа издаје ученику уверење о положеном испиту из страног језика**.**

Испити из страног језика полажу се у јунском и августовском испитном року текуће године.

Испит из страног језика полаже се по прописаном наставном плану и програму за одређени разред.

Школа може да организује полагање испита из страног језика и у два ванредна рока.

**Члан 8**

Испит у поступку бржег напредовања ученика, ученик који се истиче знањем и способностима може у току једне школске године да заврши два разреда, полагањем испита и заврши основну школу у року краћем од осам, али не краћем од шест година, под условима и по поступку који прописује министар.

**Члан 9**

Учeник зaвршнoг рaзрeдa oснoвнoг обрaзoвaњa кojи нe пoлoжи пoпрaвни, зaвршни, односно мaтурски испит, зaвршaвa зaпoчeтo oбрaзoвaњe у истoj шкoли у свojству вaнрeднoг учeникa пoлaгaњeм испитa, уз oбaвeзу плaћaњa нaкнaдe ствaрних трoшкoвa

кoje утврди шкoлa.

Испити из претходног става полажу се у октобарском, јануарском, јунском и августовском испитном року текуће школске године.

**Члан 10**

Нaкoн зaвршeнoг oсмoг рaзрeдa учeник пoлaжe зaвршни испит.

Учeник пoлaжe зaвршни испит пo прoгрaму зaвршнoг испитa зa шкoлску гoдину у кojoj je зaвршиo oсми рaзрeд, писaним путeм - рeшaвaњeм тeстoвa.

Прoгрaмoм зaвршнoг испитa oдрeђуjу сe нaстaвни прeдмeти из кojих учeник пoлaжe зaвршни испит.

Прилaгoђaвaњe зaвршнoг испитa зa учeникe сa смeтњaмa у рaзвojу и инвaлидитeтoм, зaвиснo oд врстe пoтрeбнe дoдaтнe пoдршкe, врши сe прeмa индивидуaлнoм oбрaзoвнoм плaну.

Ученик са сметњама у развоју иинвалидитетом полаже завршни испит у складу са његовим моторичким и чулним могућностима, односно условима које затева одређена врста инвалидитета.

Полагањем завршног испита ученик стиче право на упис у средњу школу у складу са Законом и Законом који уређује област средњег образовања и васпитања.

Регуларност завршног испита обезбеђује директор.

Организацију испита из става1. овог члана, услове под којим се спроводи, састав и процедуру рада комисије и друга питања везана за полагање завршног испита прописује министар.

**Поступак полагања испита**

**Члан 11**

Ученик испит полаже усмено.

Изузетно испит се полаже и писмено из наставних предмета за које је то одређено Планом и програмом образовно-васпитног рада. У току дана ученик може полагати писмени део испита само из једног наставног предмета. Писмени део траје 45 минута.

Ученици једног разреда полажу псимени део испита из истог наставног предмета истовремено, у истој просторији. Испит се може полагати и у две или више просторија у зависности од броја ученика који полажу писмени део испита.

**Члан 12**

Писмени део испита спроводи испитна комисија. Тему, односно задатке писменог рада утврђује испитна комисија на предлог испитивача.

**Члан 13**

Усмени део испита ученици полажу после полагања писменог дела, ако је полагање писменог дела испита обавезно**.**

Усмени део испита полаже се извлачењем испитних цедуља или директним постављањем питања од стране испитне комисије.

Ученику се морају поставити најмање три испитна питања.

Испитна комисија припрема испитна питања тако да се испитним питањима обухвати целокупно градиво наставног предмета.

Ако се питања постављају путем испитних цедуља, оне морају бити од исте хартије, једнаке величине и боје, и оверене печатом школе.

Ученик има право да на чистом листу папира сачини концепт одговора на постављена питања, који ће му послужити приликом давања одговора**.**

На усменом делу испита чланови испитне комисије могу ученику поставити и допунска питања, ради правилног утврђивања у којој је мери ученик савладао прописане образовно-васпитне садржаје наставног предмета.

После завршеног испитивања свих ученика из одређеног наставног предмета, комисија закључује оцене изјашњавањем свих чланова комисије.

Оцена на испиту који је ученик полагао писмено и усмено јединствена је и утврђује се изјашњавањем чланова комисије.

Члан комисије који је при закључивању коначне оцене имао другачије мишљење има право да своје мишљење издвоји. Издвојено мишљење уноси се у записник о полагању испита.

Оцене се ученицима саопштавају јавно са краћим образложењем. Оцена комисије је коначна.

**Члан 14**

Из оправданих разлога (болест, и сл.) испитна комисија може одложити полагање испита ученика али најкасније до последњег испитног рока.

**Члан 15**

Ако ученик одустане од полагања испита у записник о полагању испита уноси се да је ученик одустао од полагања испита.

Под одустајањем од полагања испита, у смислу става 1. овог члана, сматрају се следећи случајеви:

• када ученик, који је пријавио полагање испита, не приступи полагању испита;

• када ученик пошто је добио питања одустане од давања одговора

**Члан 16**

Ученици полажу испит у просторијама Школе. Усмени део испита је јаван.

**Испитна комисија**

**Члан 17**

Поправни, разредни и други испити полажу се пред комисијом од 3 члана коју образује директор Школе.

**Члан 16**

Испитна комисија доноси одлуку већином гласова од укупног броја чланова.

**Записници о полагању испита**

**Члан 18**

Испитна комисија води записник о полагању испита. Записник се води одвојено за сваког ученика на прописаном обрасцу. Записник води члан комисије, а потписују га сви чланови комисије.

У записник се уносе лични подаци о ученику, питања на усменом делу испита, наслови задатака на писменом делу испита и оцене које је добио као и закључну оцену. Записнику се прилажу писмени радови потписани од стране чланова комисије и листови са решаваним контролним задацима.

Ако је ученик испит полагао у два испитна рока записник о полагању испита у првом испитном року здружују се са записником о полагању испита у другом испитном року.

**Права и дужности ученика на испиту**

**Члан 19**

Приликом полагања испита ученици су дужни да не ремете ред и дисциплину и ометају одржавање испита.

**Члан 20**

Приликом полагања испита ученици се могу служити само прибором и литературом која је пре почетка полагања испита одобрила испитна комисија.

**Члан 21**

На усменом делу испита ученик има право да на чистом листу папира сачини концепт одговора на испитна питања.

**Оцењивање на испиту**

**Члан 22**

После завршеног испитивања свих ученика из одређеног наставног предмета, комисија закључује оцене изјашњавањем свих чланова комисије.

Оцена на испиту који је ученик полагао писмено и усмено јединствена је и утврђује се изјашњавањем чланова комисије.

Члан комисије који је при закључењу коначне оцене имао другачије мишљење има право да своје мишљење издвоји. Издвојено мишљење уноси се у записник о полагању испита.

Оцене се ученицима саопштавају јавно, са краћиим образложењем.

Успех на испиту изражава се оценом : одличан (5), врло добар (4), добар (3), довољан (2) и недовољан (1).

Оцена испитне комисије постаје коначна уколико у законом прописаном року не буде поднета жалба на испит, односно протеком рока за подношење жалбе на испит.

Из оправданих разлога (болест и сл.) испитна комисија може одложити полагање испита ученика, али најкасније до последњег испитног рока.

**Приговор и жалба на оцену и испит**

**Члан 23**

Ученик, његов родитељ или старатељ има право да поднесе жалбу на испит прописан посебним законом у року од 24 сата од саопштења оцене.

Дирeктoр шкoлe je дужaн дa oдлучи o жaлби, у рoку oд 24 сaтa oд њeнoг приjeмa. Aкo утврди дa je oцeнa из прeдмeтa извeдeнa супрoтнo зaкoну и прoписимa дoнeтим нa oснoву њeгa или je жaлбa из других рaзлoгa oснoвaнa, рeшeњeм пoништaвa зaкључну oцeну и упућуje учeникa нa пoлaгaњe испитa.

Aкo утврди дa je испит oбaвљeн прoтивнo oвoм или пoсeбнoм зaкoну и прoписимa дoнeтим нa oснoву њих, пoништићe испит и упутићe учeникa нa пoнoвнo пoлaгaњe испитa. Испит сe oргaнизуje у рoку oд три дaнa oд дaнa пoднoшeњa жaлбe.

Зa прoвeру знaњa учeникa, прeглeд и пoнoвнo oцeњивaњe писмeнoг или другoг рaдa учeникa, oднoснo пoлaгaњe испитa, дирeктoр рeшeњeм oбрaзуje кoмисиjу oд нajмaњe три члaнa, oд кojих су двa стручнa зa прeдмeт, oднoснo oблaст прeдмeтa укoликo шкoлa нeмa пoтрeбaн брoj стручних лицa зa oдгoвaрajући прeдмeт, aнгaжуje стручнo лицe из другe шкoлe.

**Члан 24**

Када је поништен испит, директор образује нову комисију (најамање три члана, од којих су два стручна за наставни предмет) у чијем саставу не могу бити чланови комисије чији је испит поништен. Оцена комисије је коначна.

Уколико директор не донесе одлуку по жалби на испит, односно уколико ученик није задовољан одлуком директора по жалби на испит, ученик, његов родитељ или старатељ може да поднесе захтев за заштиту права ученика Министарству просвете, у року од осам дана од дана сазнања за повреду својих права.

**Члан 25**

Ако оцени да је захтев основан, Министарство ће у року од осам дана од дана пријема захтева да упозори Школу и одреди јој примерен рок за отклањање повреде закона. Ако Школа не поступи по овом упозорењу, Министарство ће одлучити о захтеву.

**Члан 26**

Правилник о организацији и спровођењу испита ступа на снагу осмог дана од дана објављивања на огласној табли школе.

**Председник школског одбора \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Правилник објављен на огласној табли школе